 Mchezo huo ulifanyika juzi Uwanja wa Jamhuri, Morogoro, ambapo hadi mapumziko washindi walikuwa mbele kwa mabao 2-0.Mtibwa Sugar ilipata bao la kwanza dakika ya 12 lililofungwa na Said Bahanuzi kwa shuti kali kutokana na mpira wa adhabu.Kuingia kwa bao hilo kuliwafanya washambuliaji wa timu hiyo kuongeza mashambulizi na kupata bao la pili dakika ya 20 lililofungwa na Boniface Maganga baada ya kutokea piga nikupige.Abajalo iliyopo Ligi Daraja la Kwanza ilionesha umahiri wa kumiliki mpira na kuingia mara kadhaa langoni mwa Mtibwa Sugar, lakini unaliziaji ulikuwa mbovu na kukosa mabao kadhaa.Bao la tatu la Mtibwa Sugar iliyopo Ligi Kuu Tanzania Bara lilipatikana dakika ya 82 mfungaji akiwa Maulid Gole, baada ya kupokea pasi ya Kelvin Idd.Timu 16 zikiwemo Yanga, Simba na Azam zimefuzu hatua ya 16 bora ya michuano hiyo, ambayo bingwa atawakilisha nchi katika mashindano ya Kombe la Shirikisho la Soka Afrika (Caf) mwakani.